**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“ DIREKTORIAUS MĖNESINIO DARBO UŽMOKESČIO KINTAMOSIOS DALIES DYDŽIO NUSTATYMO**

2021 m. gegužės 20 d. Nr. 34-804

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsnio 1, 10 ir 11 punktais, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo, patvirtinto Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“, 4 ir 6 punktais, atsižvelgdama į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinas reikšmes, patvirtintas Lietuvos Respublikos sveikatos apsaugos ministro 2020 m. rugpjūčio 18 d. įsakymu Nr. V-1865 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinų reikšmių patvirtinimo“, Lazdijų rajono savivaldybės taryba n u s p r e n d ž i a:

1. Nustatyti iki 2022 m. balandžio 30 d. viešosios įstaigos „Lazdijų savivaldybės pirminės sveikatos priežiūros centras“ direktorei Aušrai Dainauskienei 15 procentų mėnesinio darbo užmokesčio kintamosios dalies dydį.

2. Nurodyti, kad:

2.1. šio sprendimo 1 punkte nurodytas mėnesinio darbo užmokesčio kintamosios dalies dydis taikomas nuo 2021 m. gegužės 1 d.;

2.2. šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Lina Džiaukštienė, mob. 8 610 43 868

**LAZDIJŲ RAJONO SAVIVALDYBĖS TARYBOS SPRENDIMO „DĖL VIEŠOSIOS ĮSTAIGOS „LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRAS“ DIREKTORIAUS MĖNESINIO DARBO UŽMOKESČIO KINTAMOSIOS DALIES DYDŽIO NUSTATYMO“ PROJEKTO**

**AIŠKINAMASIS RAŠTAS**

2021-05-17

Tarybos sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 151 straipsniu, Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo, patvirtinto Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“, 4 ir 6 punktais, atsižvelgiant į Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinas reikšmes, patvirtintas Lietuvos Respublikos sveikatos apsaugos ministro 2020 m. rugpjūčio 18 d. įsakymu Nr. V-1865 „Dėl  Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2020 metų siektinų reikšmių patvirtinimo“.

**Parengto projekto tikslas**

Nustatyti VšĮ „Lazdijų savivaldybės pirminės sveikatos priežiūros centras“ vadovui nuo 2021 m. gegužės 1 d. iki 2022 m. balandžio 30 d. mėnesinio darbo užmokesčio kintamosios dalies dydį.

Sprendimo įgyvendinimo laikas nuo 2021-05-01 iki 2022-04-30.

**Teisinis pagrindimas** – Lietuvos Respublikos sveikatos priežiūros įstaigų įstatymo (toliau – Įstatymas) 151 straipsnio 1 dalyje sakoma, kad sveikatos priežiūros viešųjų įstaigų vadovų mėnesinis darbo užmokestis susideda iš pastoviosios ir kintamosios darbo užmokesčio dalių. Pastovusis mėnesinio darbo užmokesčio dydis nustatomas Įstatymo nustatyta tvarka. Šio Įstatymo 151 straipsnio 10 dalis nurodo, kad mėnesinio darbo užmokesčio kintamosios dalies dydis priklauso nuo praėjusių kalendorinių metų įstaigos veiklos rezultatų ir nustatomas vieniems metams. Įstaigų veiklos rezultatų vertinimo kiekybinių ir kokybinių rodiklių ir vadovaujančių darbuotojų mėnesinio darbo užmokesčio kintamosios dalies nustatymo tvarkos aprašą tvirtina Lietuvos Respublikos sveikatos apsaugos ministras. Visais atvejais mėnesinio darbo užmokesčio kintamosios dalies dydis negali viršyti 20 procentų vadovaujančiajam darbuotojui nustatyto mėnesinio darbo užmokesčio pastoviosios dalies dydžio.

Vadovaujantis Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašu, patvirtintu Lietuvos Respublikos sveikatos apsaugos ministro 2019 m. kovo 25 d. įsakymu Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinio darbo užmokesčio kintamosios dalies dydžio nustatymo tvarkos aprašo patvirtinimo“ (toliau – Aprašas), sprendimas dėl VšĮ ,,Lazdijų savivaldybės pirminės sveikatos priežiūros centras“ vadovo mėnesinio darbo užmokesčio kintamosios dalies turi būti priimamas įvertinant įstaigos praėjusių metų veiklos rezultatų vertinimo rodiklių siektinų reikšmių įgyvendinimą.

Vadovaujantis anksčiau minėtu Aprašu, įvertinama, ar Lietuvos nacionalinės sveikatos sistemos (toliau – LNSS) viešoji įstaiga praėjusiais metais pasiekė Lietuvos Respublikos sveikatos apsaugos ministro įstaigų grupei, kuriai priklauso LNSS viešoji įstaiga, patvirtintas LNSS viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių siektinas reikšmes (toliau – siektina reikšmė), ir nustatomas kiekvieno Įstatymo 152 straipsnio 1 ir 2 dalyse nurodyto rodiklio siektinos reikšmės įvykdymo vertinimo balas. Balai sudedami ir nustatoma vadovo mėnesinio darbo užmokesčio kintamoji dalis.

VšĮ ,,Lazdijų savivaldybės pirminės sveikatos priežiūros centras“ surinktų balų suma yra 50 (lentelė pridedama). Pagal Aprašo 4.2.4 papunktį nustatoma mėnesinio darbo užmokesčio kintamoji dalis, mėnesinio darbo užmokesčio pastoviosios dalies dydžio procentas – 15.

|  |  |
| --- | --- |
| **Mėnesinio darbo užmokesčio kintamoji dalis, mėnesinio darbo užmokesčio pastoviosios dalies dydžio procentai** | **IV grupės įstaigos balai** |
| 5 | Iki 19 |
| 10 | 20–41 |
| 15 | 42–63 |
| 20 | 64–85 |

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma. Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Socialinės paramos ir sveikatos sk. vyr. specialistė Lina Džiaukštienė.

Vyr. specialistė Lina Džiaukštienė

|  |  |  |  |  |  |
| --- | --- | --- | --- | --- | --- |
| **Eil. Nr.** | **Veiklos užduotys** | **Veiklos vertinimo rodikliai** | **Užduočių įvykdymo vertinimo kriterijai ir balai** | **2020 metų rodiklių įvykdymas** | **Vykdymo vertinimas**  **balais** |
| **1** | 2 | 3 | 4 | 5 | 6 |
| **Veiklos finansinių rezultatų vertinimo rodikliai** | | | | | |
| **1.** | Įstaigos praėjusių metų veiklos rezultatų ataskaitoje nurodytas pajamų ir sąnaudų skirtumas (grynasis perviršis ar deficitas) | Būti nenuostolingai | Įvykdyta – 10 balų  Neįvykdyta dėl Įstatymo 151 straipsnio 10 dalyje nurodytų priežasčių – 5 balai  Neįvykdyta dėl kitų priežasčių – mėnesinio darbo užmokesčio dalis nenustatoma, o vertinimas, ar LNSS viešoji įstaiga praėjusiais metais pasiekė kitų, nei nurodytas Įstatymo 152 straipsnio 1 dalies 1 punkte, rodiklių siektinas reikšmes, neatliekamas. | Nenuostolinga  (Pasiekta reikšmė  10509 eur) | 10 balų |
| **2.** | Įstaigos sąnaudų darbo užmokesčiui dalis | Valstybės institucijoms skyrus papildomų Privalomojo sveikatos draudimo fondo (toliau – PSDF) biudžeto lėšų asmens sveikatos priežiūros paslaugoms apmokėti ir rekomendavus jas skirti sveikatos priežiūros specialistų darbo užmokesčiui didinti, ne mažiau kaip 80 proc. nurodytų lėšų panaudojamos darbo užmokesčiui didinti | Jei rodiklio pasiekta reikšmė lygi arba didesnė nei siektina reikšmė – 10 balų  Jei rodiklio pasiekta reikšmė mažesnė už siektiną reikšmę – 0 balų | Įvykdyta.  155,3 proc. | 10 balų |
| **3.** | Įstaigos sąnaudų valdymo išlaidoms dalis | Įstaigos sąnaudų valdymo išlaidoms dalis ne daugiau kaip 7,2 proc. | Jei rodiklio pasiekta reikšmė mažesnė arba lygi siektinai reikšmei – 10 balų  Jei rodiklio pasiekta reikšmė didesnė už siektiną reikšmę – 0 balų | Valdymo sąnaudos 8,6 proc. | 0 balų |
| **4.** | Įstaigos finansinių įsipareigojimų dalis nuo metinio įstaigos biudžeto | Įsipareigojimų koeficientas ne didesnis kaip 0,10 | Jei rodiklio pasiekta reikšmė mažesnė arba lygi siektinai reikšmei – 10 balų  Jei rodiklio pasiekta reikšmė didesnė už siektiną reikšmę – 0 balų | Rodiklis 0,06 | 10 balų |
| **5.** | Papildomų finansavimo šaltinių pritraukimas | Nenustatoma | Nenustatoma | Nevertinama | Nevertinama |
| **Veiklos rezultatų vertinimo rodikliai** | | | | | |
| **1.** | Pacientų pasitenkinimo įstaigos teikiamomis asmens sveikatos priežiūros paslaugomis (toliau – ASPP) lygis, tai yra pacientų teigiamai įvertintų įstaigoje suteiktų paslaugų skaičiaus dalis nuo visų per metus įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas paslaugų grupes | Nenustatoma | Nenustatoma | Nevertinama | Nevertinama |
| **2.** | Įstaigoje gautų pacientų skundų dėl įstaigoje suteiktų ASPP skaičius per metus ir pagrįstų skundų dalis | Nenustatoma | Nenustatoma | Nevertinama | Nevertinama |
| **3.** | Įstaigoje gautų pagrįstų skundų dalis nuo visų įstaigoje suteiktų ASPP skaičiaus per metus pagal sveikatos apsaugos ministro nustatytas paslaugų grupes | Nenustatoma | Nenustatoma | Nevertinama | Nevertinama |
| **4.** | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje | Asmens sveikatos priežiūros įstaiga (toliau – ASPĮ) įtraukta į Skaidrių asmens sveikatos priežiūros įstaigų sąrašą | Įtraukta į Skaidrių asmens sveikatos priežiūros įstaigų sąrašą – 15 balų  Įtraukta į Kandidačių gauti skaidriosASPĮ vardą sąrašą – 7 balai  Įstaiga įtraukta į ASPĮ, turinčių korupcijos rizikos veiksnių, sąrašą – 0 balų | Neįtraukta | 0 balų |
| **5.** | Informacinių technologijų diegimo ir plėtros lygis  (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas) | 1. ASPĮ, išrašant e. receptus, vaistų sąveikų tikrinimo funkcionalumą naudoja visa apimtimi;  2. ASPĮ yra Išankstinės pacientų registracijos informacinės sistemos (toliau – IPR IS) dalyvė | Jei siektina reikšmė įvykdyta, taip pat jei pasiekta reikšmė yra lygi arba didesnė nei siektina reikšmė – 10 balų  Jei siektina reikšmė neįvykdyta arba pasiekta reikšmė yra mažesnė nei siektina reikšmė – 0 balų. | Naudoja visaapimtimi  ASPĮ yra IPR IS dalyvė | 10 balų |
| **6.** | Įstaigoje suteiktų asmens sveikatos priežiūros paslaugų skaičius per ketvirtį ir per metus pagal sveikatos apsaugos ministro nustatytas paslaugų grupes | Nenustatoma | Nenustatoma | Nevertinama | Nevertinama |
| **7.** | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko pagal sveikatos apsaugos ministro nustatytas paslaugų grupes | Nenustatoma | Nenustatoma | Nevertinama | Nevertinama |
| **8.** | Įstaigoje dirbančių darbuotojų ir etatų skaičius ir įstaigoje suteiktų asmens sveikatos priežiūros paslaugų skaičius per metus | Nenustatoma | Nenustatoma | Nevertinama | Nevertinama |
|  | **Papildomi veiklos rezultatų vertinimo rodikliai** | | | | | |
| **1.** | Absoliutaus likvidumo rodiklis | Nuo 0,5 iki 1 | Jei rodiklio pasiekta reikšmė patenka į siektinos reikšmės intervalą – 10 balų  Jei rodiklio pasiekta reikšmė yra didesnė už viršutinę intervalo ribą – 5 balai  Jei rodiklio pasiekta reikšmė yra mažesnė nei siektina reikšmė – 0 balų | Rodiklis 4,3 | 10 balų | |
| **2.** | Konsoliduotų viešųjų pirkimų skaičius | Ne mažiau kaip 1 | Jei rodiklio pasiekta reikšmė lygi arba didesnė nei rodiklio siektina reikšmė – 10 balų  Jei rodiklio pasiekta reikšmė mažesnė nei siektina reikšmė – 0 balų. | 0 pirkimų | 0 balų | |
|  | Iš viso: |  |  |  | 50 balų | |